ଥାନାରେ ଥାର୍ଡ ଡିଗ୍ରୀ! ମହିଳା ଏସ୍ଆଇଙ୍କ ବିରୋଧରେ ଏଭଳି ସଂଗୀନ ଅଭିଯୋଗ ଆଣିଲେ ଯୁବକ - Prameya News7\nଥାନାରେ ଥାର୍ଡ ଡିଗ୍ରୀ! ମହିଳା ଏସ୍ଆଇଙ୍କ ବିରୋଧରେ ଏଭଳି ସଂଗୀନ ଅଭିଯୋଗ ଆଣିଲେ ଯୁବକ\nସୁବର୍ଣ୍ଣପୁର୨୮/୬ଃ ପୋଲିସ୍ର ଲାଠି ମାଡରେ ଯୁବକ ଘାଇଲା। ଯୁବକଙ୍କ କହିବା ଅନୁସାରେ, ବିନା ଦୋଷରେ ପୋଲିସ୍ ତାଙ୍କୁ ଥାର୍ଡ ଡିଗ୍ରୀ ଦେଇଛନ୍ତି। କୌଣସି ଏକ ମାମଲାରେ ତାଙ୍କୁ ପଚାରଉଚାର କରିବା ଲାଗି ତାଙ୍କୁ ଡକା ଯାଇଥିଲା। କିଛି କାରଣ ନଥାଇ ତାଙ୍କ ଉପରେ ଆରମ୍ଭ ହୋଇଥିଲା ଥାର୍ଡ ଡିଗ୍ରୀ। ସୁବର୍ଣ୍ଣପୁର ଜିଲ୍ଲା ତରଭା ଥାନାରେ ଏଭଳି ଘଟଣା ଘଟିଛି। ପୋଲିସ୍ର ଲାଠି ମାଡରେ ଘାଇଲା ହୋଇଛନ୍ତି ଯୁବକ। ପୋଲିସ୍ ମାଡ଼ରେ ଭୋ ଭୋ ହୋଇ କାନ୍ଦିଥିଲେ ଯୁବକ।ମହିଳା ଏସ୍ଆଇଙ୍କ ବିରୋଧରେ ଏଭଳି ସଂଗୀନ ଅଭିଯୋଗ ଆଣିଛନ୍ତି ଯୁବକ\nଏହି ଯୁବକ ହେଲେ ସୁବର୍ଣ୍ଣପୁର ଜିଲ୍ଲା ଖଇରମାଲ ଗ୍ରାମର ରାଜେନ୍ଦ୍ର ସୁନା। ରାଜେନ୍ଦ୍ରଙ୍କ ଅଭିଯୋଗ ଅନୁସାରେ ତରଭା ଥାନାକୁ ତାଙ୍କୁ କୌଣସି ଏକ ମାମଲାରେ ପଚରାଉଚୁରା ପାଇଁ ଡକାଯାଇଥିଲା। କିନ୍ତୁ ଥାନାର କାର୍ଯ୍ୟରତ ଏସ୍ ଆଇ ପ୍ରିୟଙ୍କା ବେହେରା ବିନା କାରଣରେ ପ୍ରତିପକ୍ଷଙ୍କ ଠାରୁ ଲାଞ୍ଚ ନେଇ ତାଙ୍କୁ ମାଡ଼ ମାରିଥିବା ଅଭିଯୋଗ ହୋଇଛି।\nଅଭିଯୋଗ ଅନୁସାରେ ପୋଲିସ୍ ତାଙ୍କ ହାତ ଗୋଡ ଓ ଛାତିକୁ ମାଡ଼ ମାରିଥିଲେ। ଯାହା ଫଳରେ ତାଙ୍କ ଛାତିରେ ପ୍ରବଳ ଯନ୍ତ୍ରଣା ହେବାରୁ ସେ ତରଭା ଡାକ୍ତରଖାନାରେ ଚିକିତ୍ସିତ ହୋଇଛନ୍ତି। ଅନ୍ୟପକ୍ଷରେ ତାଙ୍କୁ ଡାକି କେବଳ ପଚରାପଚରା କରାଯାଇଛି ଏବଂ ମାଡ ମାରିବା ସଂପର୍କରେ ମିଥ୍ୟା ଆରୋପ ଲଗାଯାଇଥିବା କଥା କହିଛନ୍ତି ଏସ୍ ଆଇ ପ୍ରୟଙ୍କା ବେହେରା । ଏହି ଘଟଣାରେ ଥାନା ଅଧିକାରୀ କହିଛନ୍ତି ଯେ, ଘଟଣାର ତଦନ୍ତ କରି ଦୋଷୀଙ୍କ ବିରୋଧରେ କାର୍ଯ୍ୟାନୁଷ୍ଠାନ ନିଆଯିବ।
